recursal/SuperWikiNEXT-32B huggingface dataset:
**Пашки Козјак** (словенечки: *Paški Kozjak*, порано само *Kozjak*; германски: *Kosjak*) — населба во Градската општина Велење, северна Словенија, сместена на ридовите источно од градот. Местото традиционално ѝ припаѓа на областа Штаерска. Целата општина денес е во состав на Савињскиот статистички регион. Наречена е по сртот Пашки Козјак (1.272 м) сместен североисточно од населбата.

Име
---

Прво сведоштво за местото постои во документ од 1296 г. кој го именува како *Похсрук* (*Pochsruk*), што значи „Козји Грб". Во 1403 г. веќе се среќава како Козјак (*Gosyak* и *Kosyak*). Денес се нарекува „Пашки" по блиското место Пака, разликувајќи го од соседниот Козјак кај Мислиња.

Историја
--------

Пашки Козјак е познат од борбите во НОБ кои се одиграле ноќта помеѓу 17 и 18 јануари 1944 г. кога словенечките партизани се обиделе да ги пробијат германските редови за да стасаат до масивот Похорје. На местото е подигнат гранитен споменик во сеќавање на загинатите партизани.

Поврзано
--------

* Похорје

Наводи
------

1. ↑  Статистички завод на Словенија
2. 1 2  *Leksikon občin kraljestev in dežel zastopanih v državnem zboru,* vol. 4: *Štajersko*. 1904. Vienna: C. Kr. Dvorna in Državna Tiskarna, p. 270.
3. ↑  Општински портал на Велење
4. 1 2  Snoj, Marko. 2009. *Etimološki slovar slovenskih zemljepisnih imen*. Ljubljana: Modrijan and Založba ZRC, p. 208.
5. ↑  Национално културно наследство на Словенија, назнака ešd 4177 (словенечки)

Надворешни врски
----------------

* Пашки Козјак — Геопедија (словенечки)

|  |  |  |  |  |
| --- | --- | --- | --- | --- |
| 

| * п
* р
* у
Населени места во Градската општина Велење |
| --- |
|  |
| 
* Арначе
* Бевче
* **Велење**
* Винска Гора
* Јаншково Село
* Кавче
* Лазе
* Липје
* Ложница
* Лопатник кај Велење
* Лопатник
* Пака кај Велење
* Пашки Козјак
* Пирешица
* Плешивец
* Подгорје
* Подкрај кај Велење
* Прелска
* Силова
* Храстовец
* Чрнова
* Шенбриц
* Шкале
* Шкалске Цирковце
* Шмартинске Цирковце

 | Грб на Градската општина Велење |

 |
**Размена на пораки** е збирка раскази од македонските писатели Влада и Тања Урошевиќ. Книгата е објавена во јуни 2013 година од издавачката куќа "Магор".

*Размена на пораки* е книга составена од два раскази, напишани од два автора. Притоа, книгата има две лица со истиот наслов, т.е. на едната страна стои името на Влада Урошевиќ, додека на другата страна е наведено името на Тања Урошевиќ. На почетокот од двете лица на книгата е испечатено заедничко објаснување, каде во писмото до читателите се објаснува поводот за настанувањето на книгата. Имено, двајцата автори, за време на летниот одмор, кој неколку години го поминувале на истото место, постојано биле засегнати од таинствената ненаселеност на една запуштена вила крај брегот. Оттука, тие се договориле да напишат по едне расказ за чудната вила, користејќи два-три заеднички мотива.

Влада Урошевиќ напишал расказ во жанрот на стравот и ужасот, во кој се мешаат реалноста и измисленото, исполнети со проколнета љубов, мистериозна смрт, тајни пораки итн. Тој го сместува својот расказ во блиското минато, во еден анахрон аналоген свет.
Тања Урошевиќ, пак, одбрала сличен мотив - неразјаснета смрт, мешање на световите, но сето тоа дадено како заднина, додека во преден план е современ љубовен триаголник. Нејзиниот расказ е сместен во модерното време, во ерата на мобилните телефони и преносните компјутери, кои не можат да помогнат човекот да се извлече од комуникациската изолираност и осаменост. Во расказот се кажува за љубовта помеѓу возрасни маж и жена кои споделуваат иста професија. Станува збор за женска приказна за исчекувањето, за неисполнувањето на љубовта, за млакоста на машките карактери и нивната лицемерна слабост да го зграпчат животот во сета негова исполнетост.

Наводи
------

1. ↑  Роберт Алаѓозовски, "Летна(та) приказна", *Економија и бизнис*, год. 16. бр. 180, јули 2013, стр. 76.
2. ↑  Роберт Алаѓозовски, "Летна(та) приказна", *Економија и бизнис*, год. 16. бр. 180, јули 2013, стр. 76-77.
**Окрузите во Шведска** (швед. *län* = лено) се првостепени административни единици во Шведска. Во земјата има 21 округ. Воведени се во 1634 на иницијатива на грофот Аксел Оксенхерна со цел да ги заменат историските покраини (*landskap*). Границите на окрузите честопати ги следат покраинските граници, но Круната на многу наврати вршела мали поместувања за сопствени цели.

Постојат предлози Шведска да се подели на поголеми региони што ќе ги заменат сегашните окрузи, меѓутоа ова е сè уште предмет на спор и расправа.

Функција
--------

Секој округ има окружен административен одбор (*länsstyrelse*) на чие чело стои управник (*landshövding*) како и окружен совет и неколку други управни организации.

Административниот одбор го назначува владата и има за целда ги усогласува локалните потреби со државните цели и да ги сообразува управните работи со државните политички цели на земјата.

Окружниот совет (*landsting*) пак, е регионален управен орган, т.е. политичко собрание на народни избраници што се задолжени за локалните работи на округот. Тука спаѓаат главно здравството, транспортот, образованието и културата.

На окружно ниво постојат и други административни органи, главните органи за внатрешни работи, вработување, социјално осигурување и шумарство.

Карта
-----

По азбучен ред на службените кодови на окрузите.

|  |  |  |
| --- | --- | --- |
| * AB: Стокхолм
* AC: Вестерботен
* BD: Норботен
* C: Упсала
* D: Седерманланд
* E: Естерјетланд
* F: Јеншепинг
* G: Крунуберг
* H: Калмар
* I: Готланд
* K: Блекинге
* M: Сконе (Сканија)
* N: Халанд
* O: Вестра Јеталанд
* S: Вермланд
* T: Еребру
* U: Вестманланд
* W: Даларна
* X: Јевлеборг
* Y: Вестернорланд
* Z: Јемтланд
 | *Окрузите во Шведска* | *Споредба на окрузите и поранешните покраини во Шведска. Дебелите линии ги претставуваат окрузите, а обоените делови се покраините.* |

Секој округ се дели на општини (*kommuner*), чие постоење е делумно дискреција на локалната управа. Од 2004 во земјата има 290 општини, што значи просечно 13,8 општини по округ.

Предложени региони
------------------

Шест или девет нови административни региони.
Владата ја разгледува можноста за спојување на сегашните окрузи во 6 до 9 поголеми региони. Доколку замислата наиде на одобрение, оваа прераспоредба би требало да се случи во 2015 г.

Поврзано
--------

* Покраини во Шведска
* Краишта во Шведска
* Административна поделба на Шведска
* ISO 3166-2:SE
* ISO 3166-2

Наводи
------

1. ↑  Конечен извештај - Вовед Архивирано на 24 јуни 2008 г. (шведски)

Надворешни врски
----------------

* Административни одбори на окрузите во Шведска Архивирано на 2 февруари 2003 г. (англиски)
* Национален атлас на Шведска (пребарлив) (англиски)

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Шведска |
| --- |
|  |
| 
* Блекинге
* Вермланд
* Вестерботен
* Вестернорланд
* Вестманланд
* Вестра Јеталанд
* Готланд
* Даларна
* Еребру
* Естерјетланд
* Јевлеборг
* Јемтланд
* Јеншепинг
* Калмар
* Крунуберг
* Норботен
* Седерманланд
* Сконе (Сканија)
* Стокхолм
* Упсала
* Халанд

 | Шведска |

 |
Историско пристаниште во Сан Симеон
**Сан Симеон** (шпан. *San Simeon*) е нездружено место на тихоокеанското крајбрежје во грофовијата Сан Луис Обиспо во Калифорнија, САД. Местото се наоѓа на пол пат Лос Анџелес и Сан Франциско, раздалечено околу 370 km од обете. Главна знаменитост во подрачјето е Херстовиот замок изграден од Вилјам Рандолф Херст во раниот XX век кој сега е туристичка атракција. Во праисторијата ова на подрачје живеел народот Чумаши, кои тука се доселиле во периодот околу 10.000 до 11.000 години п.н.е. Од овој период во месноста е останато наоѓалиште на големо село кај потокот Моро.

Геологија
---------

Под „Сан Симеон" се подразбираат и геолошките структури на поширокото подрачје, особено елементи од крајбрежните земјишни облици од периодот Јура, како и офиолитните минерални образи во овој регион.

Наводи
------

1. ↑  C.Michael Hogan (2008) *Morro Creek*, The Megalithic Portal, уредн. A. Burnham
2. ↑  James E. Wright, John W. Shervais (2008) Ophiolites, Arcs, and Batholiths: A Tribute to Cliff Hopson*, Geological Society of America, ISBN 0-8137-2438-4, 572 страници*

Надворешни врски
----------------

* Историја на и информации за Сан Симеон Архивирано на 5 јануари 2009 г. (англиски)
**Разме Кумбароски** (Струга, 29 март 1944

 – Струга, 11 ноември 2021

) — македонски поет, романописец, есеист и преведувач.

Животопис
---------

Кумбароски е роден на 29 март 1944

 година во Струга. Завршил Филолошки факултет во Скопје. Во 1980 година магистрирал на Факултетот за политички науки во Загреб. Заедно со Д. Дурацовска е основач на мултимедијалното списание за литература и уметност „Форма". Работи како секретар на меѓународната поетска манифестација „Струшки вечери на поезијата". Член на ДПМ од 1987 година.

Книжевно творештво
------------------

Разме Кумбароски е автор на поетските книги.:

* *Зинда*, 1982
* *Воден премин*, 1984
* *Мусандра*, 1988
* *Манастир*, 1994
* *Троја*, 1998
* *Потковица и зла месечина*, 2003

Наводи
------

1. ↑  Македонски писатели/Macedonian writers, Друштво на писатели на Македонија, 2004, стр. 134 - 135.
2. ↑  *Современа македонска поезија*. НИД „Микена" - Битола. 2008. стр. 581. ISBN 978-9989-55-155-0. Укажано повеќе од еден `|pages=` и `|page=` (help)
**Моноплакофорите** (класа **Monoplacophora**) се мекотели со единечна симетрична черупка. Тие се мала група на камбро-силуриски фосили кои припаѓаат на фамилијата *Tryblidiidae*. Единствен денешен жив род е неопилината (*Neopilina*).

Физички одлики
--------------

Моноплакофорите имаат черупка која варира во формата од зарамнета штитовидна плочка па до краток конус. Черупката е голема и билатерално симетрична и има еден вдлабнат сифон. Врвот на черупката лежи речиси вертикално над предната маргина на средната (медијална) линија. Маргината на черупката е речиси кружна и малку издолжена во сагиталната празнина. Черупката е релативно тенка, има три слоја, и е потенка на маргините отколку во центарот.

Палијалната (мантијна) празнина го дели работ на стапалото од мантијата на секоја страна. Оваа празнина формира плиток олук кој целосно го заобиколува животното. Внатрешно е поделена со ѕидовите на стапалото и странично со палијалниот лист кој лежи под маргината на черупката. Во предниот дел, мантијната празнина ги содржи устата, која е опколена со пар од пипала. Странично, мантијната празнина содржи пет или шест пара на жабри. Стапалото е кратка циркуларна колумна. Рамниот стомачен ѕид на стапалото е тенок и речиси отсуствува неговата мускулна поддршка. Прекриен е со цилијарен епител и формира подножје за ползење. Ползењето е потпомогнато со мукусот кој се лачи од педалната жлезда, која лежи на предниот дел од стапалото. Моноплакофорите се долги од 3 mm до 3 cm и внатрешната организација им е мешавина од онаа на полжав и хитон. Главата е мала. Устата е сместена на предниот дел од стапалото, а анусот се отвора во палијалната празнина на постериорниот крај на телото, зад стапалото. Пред устата се наоѓа предустен превој (или велум). Друг превој лежи зад устата и се проектира на секоја страна како маса на постусни пипала.

Таксономија
-----------

Ред Tryblidioidea

* натсемејство Tryblidiacea
	+ фамилија Laevipilinidae
		- род *Laevipilina*. H. McLean, 1979
	+ фамилија Monoplacophoridae
		- род *Monoplacophorus* L. I. Moskaslev, Y. A. Starobogatov & Z. A. Filatova, 1983
	+ фамилија Neopilinidae
		- род *Neopilina* H. Lemche, 1957
			* подрод *Lemchephila* L. I. Moskalev, Y. A. Starobogatov & Z. A. Filetove, 1983
			* подрод *Lemchephyala* (= *Lemchephila*) L. I. Moskalev, Y. A. Starobogatov & Z. A. Filetove, 1983
		- род *Micropilina*
		- род *Rokopella*
		- род *Veleropilina*
	+ фамилијаTryblidiidae
		- потсемејство Neopilininae
			* род *Neopilina* H. Lemche, 1957
				+ подрод *Neopilina*
					- вид *Neopilina galathea* H. Lemche, 1957
					- вид *Neopilina veleronis* R. J. Menzies & W. Layton, 1963
		- потсемејство Tryblidiinae
	+ фамилија Vemidae
		- * род *Vema*. H. Clarke & R. J. Menzies, 1959
				+ вид *Vema ewingi*. H. Clarke & R. J. Menzies, 1959
**Разгледи** — македонско списание за литература и култура оформено во 1953-1954 година.

Историја
--------

Првиот самостоен број на списанието „Разгледи" бил објавен на 21 август 1955 година во уредништво на Јован Бошковски. Претходно списанието било објавувано како подлисток на „Нова Македонија". Од 1959 година форматот и нумерацијата доживеале промени, а списанието почнало да излегува месечно. Во 1964 добива поднаслов - *списание за литература, уметност и култура*, а во 2005 поднасловот бил променет во - *списание за литература, уметност, култура и духовност*.

Списанието излегувало до 2011 година.

Уредници
--------

Главни и одговорни уредници на „Разгледи" биле авторите:

1955 — Јован Бошковски

1957 — Владо Малески

1957 — Коле Чашуле

1964 — Димитар Солев

1971 — Петар Т. Бошковски

1977 — Благоја Иванов

1982 — Данило Коцевски

1987 — Александар Поповски

1990 — Данило Коцевски

2004 — Петар Волнаровски

Во уредувањето на „Разгледи" учествувале авторите: Милан Ѓурчинов, Матеја Матевски, Атанас Вангелов, Александар Спасов, Влада Урошевиќ, Бранко Пендовски, Цане Андреевски и други. Во периодот на книжевните полемики, „Разгледи" се востановило како бастион на модернистите, како противтежа на списанието за литература „Современост".

Наводи
------

1. ↑  „Почина академик Милан Ѓурчинов". Посетено на 19 декември 2018.
2. ↑  „Матеја Матевски (1929-2018)".
3. ↑  Котевска, Милка (2010). *ПОВОЕНИТЕ МАКЕДОНСКИ ПИСАТЕЛИ низ страниците на периодиката во НУУБ „Св. Климент Охридски" - Битола*. Битола: Национална установа – Универзитетска библиотека „Св. Климент Охридски" - Битола. ISBN 978-608-453-30-1 Проверете ја вредноста `|isbn=`: length (help).
**Мице Пашоевски** (Егејска Македонија,  1943
 - Демир Капија, 18 февруари 2015

) — македонски писател за деца и возрасни, кој целиот свој работен век го минал како новинар и културен активист.

Животопис
---------

Пашоевски е роден во 1943 година во Егејска Македонија. Уште од мал соработувал со многу списанија а првата книга проза со наслов „Искушение" ја објавил во 1980 година. Оттогаш па наваму ги објавил книгите „Писмо", „Препознавање", „Враќање", „Стапица", „Снегулка", „Вжарени искри", „Приказни од животот", „Анализа", „Видовитата девојка", „Не можам да ти простам двапати" и романот објавен во повеќе продолженија во весникот Нова Македонија, „Вториот живот на Ѓорѓи". За печат ги имал подготвено и книгата со детски песни „Кажи златно сонце" и драматизираната детска сказна „Дедо Мраз со внуците кај нас". За потребите на аматерските театри во земјава ги има драматизирано романите „Ајдучка чешма" од Видое Подгорец, „Калеш Анѓа" од Стале Попов и детските сказни „Аловото цвеќенце", „Снежана и седумте џуџиња" и „Свињарот".

Пашоевски работел како дописник од Неготино и Демир Капија за "Нова Македонија" и "Вечер", бил соработник на македонското радио, радио Скопје, а пишувал и за многу други весници.

Од 1963 година се ангажирал за развојот и збогатувањето на културно забавниот живот во Демир Капија и во населените места на општина Неготино. Тој бил еден од двајцата иницијатори за формирање на драмска секција во Демир Капија која подоцна прераснала во аматерски театар, носејќи го името на хероината Мирка Гинова. Со уште неколкумина други покренал иницијатива за формирање на дом на култура во Демир Капија со истоименото име, во кој функционираат театарот и културното уметничко друштво. Таму и самиот работел неколку години, а домот е еден од најактивните во државата.
Пашоевски и по пензионирањето дал придонес во културното живеење на Демир Капија. Бил драмски глумец,но и режисер. За своите активности ги има добиено и највисоките општински награди во Неготино и Демир Капија.
Починал во Демир Капија на 18 февруари 2015 година.

Наводи
------

1. ↑  *Аматерскиот театар од Демир Капија имаше настап на драмскиот фестивал во Кочани*
2. ↑  „*Почина писателот Мице Пашоевски од Демир Капија*". Архивирано од изворникот на 2015-03-08. Посетено на 2015-02-26.
**Полицаецот од Петлов рид** е југословенска ттелевизиска серија од 12 епизоди. Снимена е во 1992 година и 1993 година во режија на Михаило Вукобратовиќ, сценариото го напишал Предраг Перишиќ  Премиерно била прикажана на РТС 1, во два одделни циклуси,на 7 февруари 1993 година  до 4 декември 1994 година

Кратка содржина
---------------

**Разоткривачко предупредување: *Следат подробности што го разоткриваат дејствието и/или расплетот.***Полицискиот инспектор Бошко Симиќ има пет деца и четири жени. Вешт во постапките, необичен татко и „мајка" за своите деца, единствени за неговите поранешни и идни жени. Сите негови поранешни сопруги се многу успешни деловни жени, а нивните кариери не оставаат време за семеен живот, додека Бошко живее со своите деца во куќа на Петлов рид.Со текот на времето, неговиот професионален живот страда затоа што неговиот шеф не сака да толерира постојани одложувања и отсуства од работа.Животот на неговотонеобично семејство е полн со комични ситуации,но семејната љубов помага секогаш да се најде најдобриот излез од секоја ситуација.

Список на епизоди
-----------------

| Епизода | Епизода (сезона) | Име на епизодата | Премиерно емитување |
| --- | --- | --- | --- |
| Првата сезона |
| **1** | **1** | **Машка мајка** | 7 февруари 1993 година |
| **2** | **2** | **Киднапирање** | 14 февруари 1993 година |
| **3** | **3** | **Двоен обрт** | 21 февруари 1993 година |
| **4** | **4** | **Љубов на прв поглед** | 28 февруари 1993 година |
| **5** | **5** | **Сенка** | 7 март 1993 година |
| **6** | **6** | **Во тајна мисија** | 14 март 1993 година |
| Втора сезона |
| **7** | **1** | **Одмазда** | 30 октомври 1994 година |
| **8** | **2** | **Чие е тоа бебе** | 6 ноември 1994 година |
| **9** | **3** | **Сведок** | 13 ноември 1994 година |
| **10** | **4** | **Опасен криминалец** | 20 ноември 1994 година |
| **11** | **5** | **Патување во Америка** | 27 ноември 1994 година |
| **12** | **6** | **Фатална грешка** | 4 декември 1994 година |
| Новогодишен специјал |
| **-** | **-** | **Заљубен полицаец** | 31 декември 1994 година |

Користена литература
--------------------

1. ↑  „Полицајац са Петловог брда - домаћа серија". domace.serije.co.rs. Архивирано од изворникот на 25. 08. 2015. Посетено на 25. 7. 2013. Проверете ги датумските вредности во: `|accessdate=, |archive-date=` (help)
2. ↑  „Policajac sa Petlovog Brda: Season 1, Episode 1". imdb.com. Посетено на 25. 7. 2013. Проверете ги датумските вредности во: `|accessdate=` (help)
3. ↑  „Policajac sa Petlovog Brda: Season 2, Episode 6". imdb.com. Посетено на 25. 7. 2013. Проверете ги датумските вредности во: `|accessdate=` (help)

Надворешни врски
----------------

* Полицаец од Петлов рид (пристаниште.рс)
**Првиот удар** е првиот албум на македонската хип-хоп група Клан Исток, објавен во 2005 година, во издание на Arena Records од Скопје.

Содржина на албумот
-------------------

Членовите на групата кој го издаде првиот албум го објави во 2005 година под насловот „Првиот удар" се: Профо (Славчо Ковилоски), Човекот Х (Стојан Каевски), Братот Алек (Александар Ковилоски), Деко (Дејан Методијески) и Маријачи. Албумот содржи 18 траки, на кои покрај членовите на групата, како гости се јавуваат: ПУКА Козметика, Бобо, Lorenss, Phap, Evening Star и Единствена опција. Од овој албум произлегоа сингловите: „Рапери во криза", „Од Скопје до Софија", „Пријател" и „Кој е кој".

Во времето кога групата со своите активности се наметна на македонската хип-хоп сцена, од медиумите го доби епитетот: „Чувари на чистиот рап звук".

Песни
-----

1. Интро

2. Bad Boy – featuring: Phap & Evening Star

3. Рапери во криза (Fat Flow Remix) – featuring: Пука Козметика

4. Bounce to this – featuring: Lorenss

5. Цело море – featuring: Пука Козметика, Димна Завеса

6. Сега застани

7. Песна од Душа – featuring: Пука Козметика

8. Кој ти го чува грбот – featuring: D Flow, Oggy Dogg

9. Што ќе правиш

10. Стари Спомени

11. Лудиот Стил

12. Дојди

13. Империја

14. Доле пиштолите – featuring: Единствена Опција

15. Преродба

16. Пријател

17. Од Скопје до Софија – featuring: Бобо

18. Outro

Следен албум
------------

Вториот албум на Клан Исток е објавен во 2013 година, и го носи името: „Отворена сезона".

Наводи
------

1. ↑  „Клан Исток\* - Првиот Удар". *Discogs* (англиски). Посетено на 2018-07-18.
2. ↑  „Чувари на чистиот рап звук". *Антена*. број 253: 3. 28 март 2003.
3. ↑  „Клан Исток ја „отвора сезоната"". *RadioMK*. Посетено на 2018-07-18.[*мртва врска*]
Мицубиши Модел А и работниците во 1917 година
**Мицубиши Модел А** (латиница: **Mitsubishi Model A**) - единствениот автомобил изграден од „Mitsubishi Shipbuilding Company", член на корпоративната група „Mitsubishi", кој на крајот прераснала во „Mitsubishi Motors", и автомобилски производ од прва низа произведен во Јапонија. Тоа била идеја на Којата Ивасаки, четвртиот претседател на Мицубиши и внук на основачот Јатаро Ивасаки, кој го предвидел огромниот потенцијал на моторните возила и улогата што тие би ја имале во економскиот развој на Јапонија. Замислен како луксузно возило за високи владини претставници и високи функционери, Моделот А морал да биде сигурен, удобен и изложба на јапонската изработка. По војната, во 1964 година Митсубиши повторно го искористил овој пристап за да изгради ексклузивен седан за владини службеници и врвни раководители со Мицубиши Дебонер.

Врз основа на Фиат Типо 3, тој бил седан со четири врати со седум седишта, користејќи стил на каросерија на градски автомобил, напојуван од 26 киловати (35 кс) 2.8-литарски прав-4 мотор кој ги движи задните тркала и бил способен за брзина до 97 км/ч. 22 биле изградени во бродоградилиштето Кобе на компанијата, вклучително и прототипови, помеѓу 1917 и 1921 година.

Бидејќи бил скап за производство - тој бил изграден целосно рачно, со внатрешен заден дел опремен со лакиран бел чемпрес - не можел да се натпреварува со поевтината конкуренција од САД и Европа, а Мицубиши го запрело производството по четири години. Концентрирајќи се наместо на своите успешни комерцијални возила Фузо, Моделот А би бил последниот патнички автомобил на компанијата до Мицубиши 500 од 1960 година.

Во авто галеријата на Мицубиши (музеј на најисториски најзначајните возила на компанијата, основан во нивниот центар за истражување и развој во Оказаки во 1989 година), изложена е реплика, склопена во 1972 година со користење на тогашни материјали. Има малку пократко меѓуоскино растојание и користи 977 ладен во вода cc четирицилиндричен OHV мотор наместо поголемиот 2,8-литарски оригинал.

Извори и надворешни врски
-------------------------

* Веб музеј на Митсубиши Моторс
* Модел А реплика во авто галеријата на Mitsubishi
* Спецификации на Mitsubishi Model A на Carfolio.com (овие малку се разликуваат од бројките на Mitsubishi)
* „Најголемите јапонски автомобили на сите времиња" Архивирано на 24 март 2013 г. Мајкл Франк, Форбс.com, 23 април 2001 година
**Политичкиот систем на Република Италија** го сочинуваат институциите задолжени за донесување на законите и спроведување на јавната политика.

Законодавен систем
------------------

Со уставот донесен по Втората светска војна, поставен е т.н. симетричен дводомен парламент, со идентични права и должности на двата дома. Притоа, Долниот дом (Собранието) го сочинуваат пратениците избрани на непосредни избори, додека Горниот дом (Сенатот), иако се заснова врз сличен пропорционален изборен модел како и Собранието, има поставено некио ограничувања со кои се постигнува поголема регионална застапеност и политички диверзитет. Дводомниот систем бил поставен со цел да се спречи апсолутна власт на некоја политичка елита и да ги принуди партиите да формираат коалиција која би обезбедила стабилна влада. Како последица на тоа, Италија се одликува со голема политичка нестабилност, бидејќи во периодот од 70 години по Втората светска војна, таа имала дури 64 влади. Всушност, во повоената историја на Италија, ниту едн авлада не го завршила целиот мандат, а многу често владите не успевале да отслужат ни половина од мандатот.

Во 1980-тите започнале обидите за промена на дводомниот политички систем. Така, во 1983 година бил формиран првиот Комитет за уставни реформи на дводомниот парламент, предводен од влијателниот политичар Алдо Боци. иако на почетокот обезбедил сериозна поддршка, сепак обидот на Боци завршил со неуспех. Во 1993 година, по иницијатива на Чирјако де Мита, бил формиран вториот Комитет за уставни реформи, но тој набргу се откажал од раководењето со Комитетот, на чие чело застанала тогашната претседателка на Собранието Леонида Јоти. Во 1997 година се формирал и третиот ваков Комитет, предводен од Масимо д'Алема, кој една година подоцна станал премиер на Италија, но и оваа иницијатива завршила без успех. Во 2005 година, тогашниот премиер Силвио Берлускони успеал да обезбеди мнозинство во парлементот кое му овозможило да иницира реформи кои би ја зацврстиле положбата на премиерот наспроти моќта на претседателот, но неговиот обид пропаднал на референдумот во 2006 година. Во 2011 година, под водство на претседателот Џорџо Наполитано, двете водечки партии постигнале согласност за уставни реформи, но подоцна не успеале да се договорат околу нивната реализација, така што и овој обид пропаднал уште при гласањето во парламентот. Десет годии подоцна, вн почетокот од 2016 година, премиерот Матео Ренци успеал да обезбеди мнозинство во парламентот и да организира референдум за уставни промени.

Наводи
------

1. ↑  Мирослав Саздовски, „Референдум во Италија", *Економија и бизнис*, година 18, број 220, октомври 2016, стр. 76-80.
**„Полициска приказна 2"** (кинески: 警察故事續集) — хонгконшки филм од 1988 година во режија на Џеки Чен (Jackie Chan), кој е автор и на сценариото, заедно со Пол Б. Клеј (Paul B. Clay) и Едвард Танг (Edward Tang). Главните улоги ги играат: Џеки Чен, Меги Чеунг (Maggie Cheung) и Квок-Хунг Лам (Kwok-Hung Lam). Ова е вториот филм од серијалот „Полициска приказна". Во 1989 година, на доделувањето на Хонгконшките филмски награди, филмот ја освоил наградата за најдобра кореографија.

Синопсис
--------

Полицискиот инспектор Чан Ка-куи, наречен Кевин (го игра Чен) е преместен на служба како сообраќаен полицаец откако предизвикал голема материјална штета, бркајќи го крупниот злосторник Чу Тао. Тоа ја радува неговата девојка Меј (ја игра Чеунг) која се радува поради тоа што нејзиното момче повеќе не ради на тешки случаи, па има повеќе време за неа...

Наводи
------

1. ↑  HRT, Policijska priča 2, hongkonški film - Filmovi Jackieja Chana (пристапено на 12.2.2022)
**Паљухорска тврдина** грчки: *Καστέλλι Παλαιοχωρίου Χαλκιδικής*) или **Непоси** (*Νέπωσι*) — средновековна тврдина во средиштето на Халкидичкиот Полуостров, Егејска Македонија.

Тврдината се наоѓа на рид на планината Холомонда, југозападно од селото Паљухор, Касандриско и претставува најголемата твтдина на Халкидик. Единствениот пат кон тврдината е тесна стрмна патека. Од три страни е заобиколена со Пљухорска Река, која тече во длабока клисура со висина од 30-40 м. Зафаќа површина од 1,5 ха, а бедемот има обиколка од 800-1000 м.

Изградена е во V век и тешко оштетена во втората половина на XIV век, кога е напуштена.

Паљухорската тврдина е прогласена за археолошки споменик.

Галерија
--------

* БедемотБедемот
* Остракон од тврдинатаОстракон од тврдината

Наводи
------

1. ↑  „Κάστρο Νέπωσι". Δήμος Αριστοτέλη. Посетено на 13 јуни 2014.
**Полиција** (англиски: *Police*) - американски филм од 1916 година, во режија на Чарли Чаплин, кој е автор и на сценариото и ја игра главната улога, заедно со Една Пурвианс (*Edna Purviance*) и Весли Раглс (*Wesley Ruggles*).

Содржина
--------

Постер за филмот „Полиција"
Затвореникот 999 (го игра Чаплин) само што е ослободен од затворот и веднаш е измамен од еден лажен свештеник. Одејќи по улицата, тој среќава пијан човек и паѓа во искушение да му го украде часовникот, а потоа неуспешно се труди да најде место за преспивање. Меѓутоа, тој е пресретнат од друг криминалец (го игра Раглс), кој го убедува да ограбат една куќа. Двајцата влегуваат внатре и започнуваат да ги крадат предметите, но фатени се на дело од девојката што живее во куќата. Кога криминалецот сака да се качи на горниот кат од куќата, девојката го спречува и затвореникот 999 започнува тепачка со криминалецот, бранејќи ја девојката. Во меѓувреме пристигнуваат полицајците, криминалецот успева да побегне низ прозорецот, а девојката го претставува затвореникот 999 како свој сопруг. На крајот, тој добива од девојката една монета, како награда.

Постер за филмот „Полиција"

Надворешни врски
----------------

Police (1916) - Charlie Chaplin (HD) - YouTube

Наводи
------

1. ↑  IMDb, Police (1916) (пристапено на 7.2.2016)
2. ↑  IMDb, Police (1916) (пристапено на 7.2.2016)
**Политичките протести во Тајланд** претстававаат серија од протести против владејачката партија на владата во Тајланд. Протестите се резултат на политичката криза која во текот на март-април 2010 година се претвориле во насилство.

Протестите главно се насочени кон премиерот на земјата, Абхисит Веџаџива. Во текот на 2009 година, тој на неколкупати бил цел на воен удар од страна на опозицијата. Обединетиот фронт за демократија без диктатура објавил дека на 14 март ќе организира антивладини протести и дека ќе побара да се одржат нови избори во земјата. Во пресред на протестите, од страна на Веџаџива биле преземени големи безбедносни мерки. На 14 март започнале протестите на опозицијата, кои биле главно мирни. Протестите продолжиле неколку недели. Во текот на демострациите експлодирале неколку бомби, но во инцидентите немало повредени. Тензиите се зголемиле рапидно кон почетокот на април 2010 година. На 8 април 2010 година била прогласена вонредна состојба во земјата. По само два дена, протестите се претвориле во насилство кога демонстрантите одговориле на владините трупи кои со солзавец се обиделе да ја растргнат толпата. Така биле убиени 19 лица, а најмалку 800 биле повредени.

Политичките активности на Обединетиот фронт за демократија без диктатура продолжиле со блокирање на аеродромите во престолнината Бангкок. Во исто време било побарано од страна на армијата на земјата и генералот Анупонг Паочинда владата да го распушти парламентот и да распише нови избори, но владиниот портпарол за Ројтерс изјавил дека го отфрлаат предлогот на армијата.

На 10 април 2010 година, демонстрантите успеале да заземат една сателитска телевизија. Истиот ден избувнале големи немири и пресметки помеѓу двете групи. Тајландските војници испукале гумени куршуми во толпата поддржувачи на опозицијата при кое биле повредени околу 170 луѓе. Во текот на денот, девет лица загинале, а 521 биле ранети. Во следните неколку денови биле убиени уште 13 лица, со кое вкупниот број на загинати се изкачил на 24 мртви и околу 800 повредени.

Наводи
------

1. ↑  Thomas Fuller and Seth Mydans (19 Sep 2010). „Protesters Return to Bangkok Streets". Bangkok: The New York Times. Посетено на 7 Oct 2010. Недостасува `|author1=` (help)
2. ↑  Joanna Sugden and Sian Powell (15 May 2010). „Death toll rises as anti-government protests escalate in Thailand". London: Times Newspapers Ltd. Посетено на 14 May 2010. Недостасува `|author1=` (help)
3. ↑   Вечер: Блокиран и вториот аеродром
4. ↑   Утрински Весник:Армијата побара распуштање на тајванскиот парламент
**Неофашизам** — идеологија која се јавува после Втората светска војна, содржи важни елементи на фашизмот, т.е. со него сочинува континуитет.

Особините на неофашизмот можат да се применат на групи кои изразуваат одреден восхит спрема ликот и делото на Бенито Мусолини и Адолф Хитлер или спрема било кој друг фашистички водач, фашистичка држави или движење. Неофашизмот обично вклучува ултра национализам, популизам, антиимиграциска политика и/или понегде политички нативизам, антикомунизам, т.е. противење на парламентарниот систем и либералната демократија. Означувањето на некои групи како неофашистички можат да предизвикаат бурни реакции, поготово ако тоа се користи како политички епитет. Некои режими после Втората светска војна се опишани како неофашистички поради својата авторитативна политика.

Постфашизам е поим кој се применува на неколку европски политички партии кои застапуваат изменети облици на фашизмот и кои учествуваат во уставната политика.

Поврзано
--------

* Фашизам
* Неонацизам

Наводи
------

1. ↑  Постфашизам (англиски)
2. ↑  Griffin, R. (2007) *The 'post‐Fascism' of the Alleanza Nazionale: A case study in ideological morphology*, Journal of Political Ideologies, 1/2: 123-145
**Пајонски јазик** — малку истражениот јазик на античките Пајонци, чие кралство некогаш се простирало северно од Македон и во Дарданија и, во најраните времиња, во југозападна Тракија.

Од класични извори познати ни се неколку пајонски зборови:

* *monapos*, *монаипос*, див бик
* *тилôн*, вид на риба која некогаш живеела во езерото Прасиј
* *папракс*, вид на риба која некогаш живеела во езерото Прасиј. *Папракас*, маш. акуз. мн.

Постојат наоди за ред антропоними (некои само преку пајонските монети), како и за неколку топоними (Билазора, Астибо) и неколку теоними (*Дриал*, *Диал*, пајонскиот Дионис), како и следниве:

* *Понтос*, притока на реката Струмица, веројатно од \*понктос, *мочурлив*;
* *Стобои* (денешно Градско), има на град, од \*стоб (спор. старопруски *стабис* „карпа", старословенски *стобору*, „столб", староанглиски *стапол*, „дирек", старогрчки *стобос*, „карање, лоши зборови");
* *Дóберос*, друг пајонски град, од \*деуб- „длабок" (спор. литвански *дубус*, англиски *дип*);
* *Агриан*, име на племе, од \*агро- „поле" (спор. латински *агер*, грчки *агрос*).

Класичните извори обично ги сметаат Пајонците за посебен народ, различен од Тракијците и Илирите, со свој етнос и јазик. Атенеј го поврзува пајонскиот со мисискиот јазик, кој и самиот е малку истражен. Доколку ова е точно, тоа би значело дека пајонскиот бил анадолски јазик.

Од друга страна, Пајонците од некоисе сметале за потомци на Фригијците, што би значело дека пајонскиот ѝ припаѓа на истата група јазици како и фригискиот.

Современите јазичари се нерешени за класификацијата на пајонскиот јазик, заради екстремната оскудност на материјали за него. Од една страна Вилхелм Томашек и Паул Кретшмер тврдат дека тој им припаѓал на илирските јазици, а од друга страна Димитер Дечев, тврди дека јазикот бил сроден на тракискиот.

Меѓутоа, по сè изгледа дека пајонскиот бил различен и од двата. Тој ја поседува одликата a/o и не изгледа дека е кентумски јазик.

Наводи
------

* Francisco Villar, *Gli Indoeuropei e le origini dell'Europa*, (1997), Il Mulino, ISBN 88-15-05708-0

|  |  |  |  |
| --- | --- | --- | --- |
| 

| * п
* р
* у
Палеобалкански јазици |
| --- |
|  |
| 
* антички македонски
* дакиски
* илирски јазици
* либурниски
* месапски
* мизиски
* пајонски
* фригиски
* тракиски

 |

 |
**Ристо Кирилов Угриноски** ( 1925
 во Кичево —  1945

 во Славонска Пожега, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од работничко семејство кое не можело да му овозможи да се школува. По завршувањето на основното училиште заминал на печалба во Земун каде работел како пекарски работник. Како напреден младинец, се вклучил во акцијата на КПЈ - во работничките демонстрации, поради што за време на окупацијата бил принуден да бега од Земун и дошол во Битола каде работел како пекарски работник, а од пролетта 1943 година учествувал во работата на СКОЈ. Прогонуван од бугарскиот фашистички окупатор, во пролетта 1944 година со неколку свои другари се упатил во планината Караорман и стапил во Првата македонска бригада. Учествувал во борбите за ослободување на: Охрид, Струга и Кичево, а потоа во составот на Петнаесетиот македонски корпус заминал на Сремскиот фронт каде загинал во борба со германците во април 1945 година во близината на Славонска Пожега.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 144.
**Мултикултурната уметност** се концентрира на парчиња творештво кои имаат суштина на одредена културна тема. Кристен Али Еглинтон, во својата книга од 2003 година „*Уметноста во раните години*", ја дефинирал мултикултурната уметност како „проучување на уметничките и естетските потфати на луѓето и културите кои го образуваат незападниот свет".

Мултикултурната уметност се врти околу танцот, музиката, графитите и многу други медиуми на многу култури и раси кои изразуваат страст за градскиот живот. Културите вдахнуваат многу луѓе на глобално ниво да испратат политички, позитивни и уникатни пораки до јавноста на уметнички и креативен начин.

Поврзано
--------

* Мултикултурализам

Наводи
------

Белешки

1. ↑  Eglinton 2003

Библиографија 

* Eglinton, Kristen Ali (2003). *Art in the Early Years*. Лондон: Psychology Press. ISBN 0-415-29846-6.
**Рита Маија Ванионпа** (3 октомври 1952 – 24 април 2021) била финско-шведска текстилна уметничка.

Биографија
----------

Ванионпа е наградена со неколку стипендии и е избрана за уметничка на годината за 2011 година од страна на шведско-финското уметничко здружение Suomiart.   

Работата на Ванионпа е прикажана во галериите низ Шведска, на изложби како што се „ Då och nu ( англиски: *"Then and Now"* ) во Liljevalchs konsthal во 2011 година,  и „ Nu får det vara nog "( англиски: *"Enough is enough"* ) во музејот Röhsska во 2015/2016 година.  

Ванионпа починала на 24 април 2021 година, во Стокхолм, од СОВИД-19. Таа имала 68 години.

Наводи
------

 


1. 1 2 3  „Konstnären Riitta Vainionpää död i covid". *TT News Agency*. May 13, 2021. Архивирано од изворникот 2021-05-14. Посетено на 2021-11-20 – преку Aftonbladet.
2. ↑  „Riitta Vainionpää". Mar 24, 2018. Архивирано од изворникот на 2018-03-24.
3. ↑   (13 мај 2011). "Årets sverigefinska konstnär 2011 är Riitta Vainionpää". Соопштение за печат.
4. ↑  Forsberg, Nils (2011-02-02). „Broderar ut sin ideologi" [Embroidering one's ideology]. *Expressen*. Архивирано од изворникот на 2018-03-24.
5. ↑  „Det stora stygnet – broderi som vision och vittnesbörd" [The big stilch – embroidery as vision and testimony]. *Röhsska Museum*. 2015-12-01. Архивирано од изворникот на 2018-03-24.
Покана за добротворна вечер на Прилепското благотворително дружество 
**Прилепското благотворително друштво „Пере Тошев"** била организација на македонската емиграција во Бугарија. Друштвото било формирано од бегалци и печалбари од Прилеп и прилепско, со цел собирање на средства за помагање на македонското револуционерно - ослободително движење. Како и другите македонски здруженија, било во состав на Македонско-бугарско благотворително дружество во Софија формирано во 1881 година од прилепчаните Д-р Константин Поменов, Димитар Македонски, Д. Оклев и Георги Разлогов .

Друштвото имало и просветно културен карактер, со тоа што активно учествувало во помагање на сиромашни ученици од Македонија и во печатење на македонски весници и литература. За време на Балканските војни, голем број на членови од македонските друштва во Бугарија пристапиле кон Македонско-одринските доброволни чети, кое броело 14 670 борци во состав на бугарската армија, надевајќи се за конечна слобода на Македонија, но борејќи се главно на Тракискиот фронт. Прилепчаните биле организирани во состав на Десетатта Прилепска дружина, со командир Стојан Везенков од Крушево, во чиј состав имало и македонски доброволци од Америка.
Истата приказна се повторила и во Првата светска војна, кога македонските доброволци влегле во состав на Единаесетта пешадиска македонска дивизија.

Наводи
------

1. ↑  „ПРИЛЕПСКО ДРУШТВО „ПЕРЕ ТОШЕВ" ОД СОФИЈА". Архивирано од изворникот на 2016-03-04. Посетено на 2013-10-05.
**Основно училиште „Св. Климент Охридски"** (официјално: **Подрачно основно општинско училиште „Св. Климент Охридски" - Суводол**; скратено: **ПООУ „Св. Климент Охридски"**) — подрачно основно училиште во селото Суводол, составен дел на истоименото училиште од градот Македонски Брод.

Училиштето е именувано по македонскиот светец и просветител Свети Климент Охридски.

Местоположба
------------

Објектот на училиштето се наоѓа во самото село Суводол, во близина на црквата „Св. Никола".

Настава
-------

Во училиштето се изведува настава од прво до петто одделение и наставата се изведува единствено на македонски наставен јазик.

Наводи
------

1. ↑  „ПУ Суводол". македонски: ОУ „Св. Климент Охридски" - Македонски Брод. Посетено на 8 ноември 2017.

Координати: 41°31′12″N 21°14′32″E﻿ / ﻿41.52000° СГШ; 21.24222° ИГД﻿ / 41.52000; 21.24222
**Политичкиот театар** е театар кој коментира за политички и социјални теми.

Историја
--------

Во историјата на театарот, постои долга традиција на изведби кои се однесуваат на тековните настани, особено оние кои се клучни за самото општество. Политичката сатира изведена од комични поети во театрите имала значително влијание врз јавното мислење во атинската демократија. Оние претходни западни драми, кои произлегуваат од положбата, или демократската градска држава на грчкото општество, се изведувале во амфитеатри, централни арени што се користеле за театарски претстави, верски церемонии и политички собири; овие драми имале ритуалистичко и социјално значење што ја зголемила релевантноста на политичките прашања што се испитуваат.

Шекспир е автор на политичкиот театар според некои академски научници, кои забележуваат дека неговата претстава во историјата ги испитувала махинациите на личните погони и страстите што ја одредуваат политичката активност и дека многу од трагедиите како *кралот Лир* и *Мекбет го* драматизираат политичкото водство и сложените подзаконски акти на човекот суштества управувани од страста за моќ. На пример, тие забележуваат дека класната борба во Римската Република е клучна за *Кориоланус* .

Историски во Советска Русија, терминот политички театар понекогаш се нарекувал **театар „агитпроп"** или едноставно **агитпроп**, по советскиот термин агитпроп .

Неодамнешна политичка драма
---------------------------

Наводи
------

1. ↑  Henderson, J. (1993) *Comic Hero versus Political Elite* pp.307-19 in Sommerstein, A.H.; S. Halliwell; J. Henderson; B. Zimmerman, уред. (1993). *Tragedy, Comedy and the Polis*. Bari: Levante Editori.
2. ↑
**Применета наука** е примена на занењето од една или повеќе природни научни полиња со цел за решавање на практични проблеми. На пример, разните видови на инженерство се во потесно сродство со „применетите науки". Применетите науки се од голема важност за развојот на технологијата. Употребата на една применета наука во индустриски рамки обично се нарекува истражување и развој.

Дисциплини
----------

### Археологија

Главна статија: Археологија
### Вештачка интелигенција

Главна статија: Вештачка интелигенција
### Екотехнологија

Главна статија: Екотехнологија
### Електроника

Главна статија: Електроника
### Енергетика

Главна статија: Енергетика
### Зоографија

Главна статија: Зоографија
### Информатика

Главна статија: Информатика
### Микротехнологија

Главна статија: Микротехнологија
### Нанотехнологија

Главна статија: Нанотехнологија
### Наука за материјалите

Главна статија: Наука за материјалите
### Јадрена технологија

Главна статија: Јадрена технологија
### Оптика

Главна статија: Оптика
### Складирање енергија

Главна статија: Складирање енергија
### Техничка физика

Главна статија: Техничка физика

|  |  |
| --- | --- |
| Stub icon | *Оваа статија науката е никулец. Можете да помогнете со тоа што ќе ја проширите.** п
* р
* у
 |

Предлошка:Technology

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4142447-5
* NKC: ph157256

 |

 |
**Основно училиште „Св. Климент Охридски"** (официјално: **Подрачно основно општинско училиште „Св. Климент Охридски" - Град**; скратено: **ПООУ „Св. Климент Охридски"**) — подрачно основно училиште во селото Град, составен дел на истоименото училиште од градот Делчево.

Училиштето е именувано по македонскиот светец и просветител Свети Климент Охридски.

Местоположба
------------

Објектот на училиштето се наоѓа во самото село Град, на самото сретсело, веднаш до старото училиште.

Настава
-------

Во училиштето се изведува настава од прво до деветто одделение и наставата се изведува единствено на македонски наставен јазик.

Наводи
------

1. ↑  „Основно општинско училиште „Св. Климент Охридски"". *Општина Делчево*. 2013-10-13. Архивирано од изворникот на 2019-03-21. Посетено на 2019-03-05.

Координати: 41°56′19″N 22°50′21″E﻿ / ﻿41.93861° СГШ; 22.83917° ИГД﻿ / 41.93861; 22.83917
**Ристо Соколов - Сокол** (Дреново, Кавадаречко, 16 април 1957

 - Кавадарци, 14 февруари 2015

) — истакнат македонски ликовен уметник.

Животопис
---------

Соколов е роден на 16 април 1957 година, во кавадаречкото село Дреново. Средно уметничко училиште и Факултет за ликовни уметности завршил во Скопје, отсек графика во класата на проф. Димитар Малиданов и графички дизајн во класата на проф. Костадин Танчев Динка. Живеел и работеше во Кавадарци, како слободен уметник. Починал во кавадарци на 14 февруари 2015 година.
Излагал самостојно низ цела Македонија, во повеќе Европски земји, а преку групни изложби бил присутен низ целиот свет. Познат бил и како успешен организатор на Меѓународни ликовни колонии, а последните неколку години пред смртта имал успешни соработки со други уметности (музичка, театарска, литературна, фотографска и др.) преку неформалната уметничка група "Сокол Арт" која настанала од неговиот двегодишен ангажман во кавадаречката и македонска уметност преку Уметничкото студио "Сокол Арт", од каде што произлегле неколку ликовни изложби, театарски претстави, поетски дела, фотографски перфоманси, мултимедијални настани и концерти.
Последната негова изложба насловена како „Ретро Арт – Нови моменти" (12 декември 2014 – 12 јануари 2015, Музеј Галерија Кавадарци) останала запаметена како една од најпосетуваните во историјата на ликовната уметност во Кавадарци.

Наводи
------

1. ↑  „*„Ретро-Арт" изложба на Ристо Соколов во Кавадарци*". Архивирано од изворникот на 2015-02-25. Посетено на 2015-02-14.
2. ↑  „*Почина ликовниот уметник Ристо Соколов Сокол*". Архивирано од изворникот на 2015-02-16. Посетено на 2015-02-14.
**Муранските јазици** сочинуваат мало јазично семејство кое се зборува во бразилската држава Амазон.

Поделба
-------

Муранските јазици опфаќаат четири јазика:

1. мурански јазик *†*
2. Пирахаски јазик
3. Бохурски јазик *†*
4. Јахахиски јазик *†*

Поголем ден од муранските јазици денес се изумврени поради големата екпанзија на бразилскиот португалски јазик, но и поради малиот број на говорници на овие јазици. Денес, муранскиот, бохурскиот и јахахискиот се исчезнати јазици. Пирахаскиот денес се зборува од околу 300 луѓе во осум села.

Поврзано
--------

* Пирахаски јазик
* Бразил
* Староседелски јазици во Америка

Надворешни врски
----------------

* PROEL: Мурански јазици
* Ethnologue: Пирахаски јазик

Користена литература
--------------------

* Campbell, Lyle. (1997). *American Indian languages: The historical linguistics of Native America*. New York: Oxford University Press. ISBN 0-19-509427-1.
* Kaufman, Terrence. (1994). The native languages of South America. In C. Mosley & R. E. Asher (Eds.), *Atlas of the world's languages* (pp. 46–76). London: Routledge.

ɤ *Оваа статија поврзана со американските староседелски јазици е никулец. Можете да помогнете со тоа што ќе ја проширите*.
**Подрачно училиште „Никола Карев"** (официјално: **Подрачно основно општинско училиште „Никола Карев" - Стрмош**; скратено: **ПООУ „Никола Карев"**) — подрачно основно училиште во селото Стрмош, составен дел на истоименото училиште од градот Пробиштип.

Училиштето е именувано по македонскиот револуционер Никола Карев.

Историја
--------

Училиштето е изградено во 1998 година.

Местоположба
------------

Објектот на училиштето се наоѓа во средишниот дел на селото Стрмош.

Настава
-------

Во училиштето се изведува настава од прво до петто одделение и наставата се изведува единствено на македонски наставен јазик.

Наставата се изведува во една комбинирана паралелка за сите 10 ученици.

Галерија
--------

* ВлезотВлезот
* Спортско игралиштеСпортско игралиште

Наводи
------

1. ↑  „ООУ Никола Карев". *Општина Пробиштип*. Посетено на 30 ноември 2022.

Координати: 41°58′52.5″N 22°09′43.6″E﻿ / ﻿41.981250° СГШ; 22.162111° ИГД﻿ / 41.981250; 22.162111
За други значења на поимот, погл. Остен (појаснување).
Орање со волови. Минијатура од ракопис (ран XVI век), Британски музеј. Орачот десно го збоднува волот со остен, а тој реагира. Забележете го шилото на крајот од остенот.
**Остен** — традиционално сточарско орудие, кое се користи за збоднување на стока, обично волови кои влечат плуг или кола; се користи и за собирање и втерување на говеда. Ова е вид на долг стап со заострен врв. Од XX век се користат и електрични остени за истата намена. Иако денес многумина се незапознаени со нив, остените се користат ширум светот со илјадници години.